TQM แจง 3 ผบห.ขายบิ๊กล็อต 3.68 ล้านหุ้น หวังต่อยอดพันธมิตรทางธุรกิจ-เพิ่มสภาพคล่อง
TQM แจง 3 ผบห.ขายบิ๊กล็อต 3.67 ล้านหุ้น ต่อยอดพันธมิตรทางธุรกิจ-เพิ่มสภาพคล่อง ยันไม่มีผลกระทบต่อโครงสร้างการจัดการ-นโยบาย
TQM แจง 3 ผบห.ขายบิ๊กล็อต 3.67 ล้านหุ้น ต่อยอดพันธมิตรทางธุรกิจ-เพิ่มสภาพคล่อง ยันไม่มีผลกระทบต่อโครงสร้างการจัดการ-นโยบาย
9 ต.ค. 2563

ผู้สื่อข่าวรายงานว่า ในวันนี้ (9 ต.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM จำนวน 3 รายการ ปริมาณ 3,685,000 หุ้น หรือิดเป็นร้อยละ 1.23% มูลค่ารวม 479.05 ล้านบาท ราคาเฉลี่ย 130 บาทต่อหุ้น โดยราคาหุ้น TQM ปิดตลาดวันนี้อยู่ที่ 132 บาท ลบ 8 บาท หรือ 5.71% สูงสุดที่ 141.50  บาท ต่ำสุดที่ 131 บาท มูลค่าซื้อขายที่ 807.04 ล้านบาท
ขณะที่ล่าสุด บริษัทชี้แจงรายการ Big lot ดังกล่าวว่า เกิดจากการขายหุ้นโดยกรรมการของบริษัท ประกอบด้วย นายอัญชลิน พรรณนิภา, นางสาวรัตนา พรรณนิภา และนายอำพัน อ้นเอี่ยม

สำหรับการขายหุ้นของบริษัทในครั้งนี้ มีวัตถุประสงค์หลักเพื่อต่อยอดพันธมิตรทางธุรกิจ รวมทั้งยังเป็นการเพิ่มสภาพคล่องของจำนวนหุ้นที่ซื้อขายในตลาดหลักทรัพย์ฯ
อย่างไรก็ตาม รายการดังกล่าวไม่มีผลกระทบต่อโครงสร้างการจัดการและนโยบายการดำเนินธุรกิจของบริษัทแต่อย่างใด